edisnord/MILQA-question-generation huggingface dataset:
qgen: title: Hold context: Az űrverseny keretében a Szovjetunió is megalkotta a maga holdprogramját, elkészültek a holdűrhajó és a holdkomp prototípusai is. A program azonban megfeneklett, mivel nem sikerült megfelelő hordozórakétát kifejleszteni, a holdra szállás céljára megvalósított N-1 holdrakéta mind a négy próbaindítása kudarcot vallott, így szovjet űrhajós nem juthatott a Holdra. Helyette a Luna-programban immár sokadszor új szondát építettek és 1970-76 között a Luna–16,–20 és – 24 repülésen mintavevő szondákat küldtek fel, amelyek sikerrel juttatták néhány dekányi anyaghoz a szovjet tudósokat.

Kérdések:
A szovjetek is szerettek volna embert küldeni a Holdra?
Miért állították le a szovjetek a saját holdprogramjukat?
Járt szovjet űrhajós a Holdon?
Kik hoztak először mintát a Holdról?
Hogy hívták a szovjet tudósok Holdra küldött mintavevő szondáit?
Mikor sikerült a szovjeteknek mintát hozniuk a Földre a Holdról?
qgen: title: Hold context: Először már a többistenhívő társadalomban felvetődött, hogy az állandóan helyét és fényét változtató jelenség nem más, mint egy hatalmas kőgolyó az égen, amelyet a Nap fénye világít meg más és másképpen. Az elmélet szerzője Anaxagorasz volt. Arisztotelész sem istenként képzelte el a Holdat, ő a négy őselemből (föld, víz, levegő, tűz) álló szilárd gömb és éppen ki nem fejlődött csillag átmeneteként értelmezte. Ezek az értelmezések még nem tudták megtörni az égitest kulturális szerepét, istenként való tiszteletét.
Az egyistenhit alapjaiban változtatta meg ezt a képet, a kereszténységben, majd a muszlim hitvilágban nem maradt hely semelyik égitest számára a világmindenséget irányító erők között.

Kérdések:
Minek tartotta Anaxagorasz a Holdat?
Arisztotelész szerint a Hold isten?
Mit gondolt Arisztotelész a Holdról?
Mi volt az oka annak, hogy a Holdat a középkorban már nem tekintették istenségnek?
Az iszlám vallás a Holdat istenként tiszteli?
qgen: title: Hold context: A középkorban először az arab kultúrában vált „objektummá” a Hold – igaz, csak mint periodikusan működő időmérő. A iszlám vallásban ugyanis az időmérésnek fontos szerepe volt mind a napi ima, mind a Ramadán időszakának kijelölésében. Mohamed próféta viszont csak pontatlan utalást hagyott a hónapok kezdetét illetően: a hónap akkor kezdődik, ha először pillantják meg az igazhívők az újholdat. Azonban az ezt szó szerint vevő hívőknek ez gondot okozott, ha felhős volt az idő, akkor akár napokkal később kezdődhetett a hónap. Ez a hatalmas birodalomban kaotikus időszámításhoz vezetett, akár többnapos eltérések is voltak a városok között az időszámításban. Különös módon a muzulmán vallásban gyökerező problémát egy nem muszlim vallású – az arab birodalomba ékelődő, csillagvallást hirdető szabateus városból, Harránból származó – tudós, Jadír Sinan Adu-Abdalláh Al-Battáni (latinul Albategnius) új matematikai kutatásai révén trigonometriai módszerekkel – a szinuszfüggvény alkalmazásával – sikerült leírni a Hold ciklikus mozgását és előrejelezni az újhold idejét, egységes időszámítást bevezetve a muzulmán világban. Ezzel a Hold végérvényesen a fizika törvényei szerint mozgó testté vált.

Kérdések:
Miért fontos az iszlám vallásban az időmérés?
Mi az a Ramadán?
Mohamed próféta szavai szerint mikor kezdődik a hónap?
Mi volt a probléma Mohamed próféta hónap kezdetére vonatkozó utasításával?
Mi volt az oka, hogy az arab kultúrában eleinte nem volt egységes az időszámítás?
Ki írta le először a Hold ciklikus mozgását?
Melyik városból származik Albategnius?
Milyen módszerrel sikerült leírnia Albategniusnak a Hold ciklikus mozgását?
Milyen tudományos felismerés alapozta meg az egységes időszámítás bevezetését az arab világban?
Mikor vezették be az egységes időszámítást az iszlám világban?
qgen: title: Holló context: A holló vagy közönséges holló (Corvus corax) a madarak (Aves) osztályának verébalakúak (Passeriformes) rendjébe, ezen belül a varjúfélék (Corvidae) családjába tartozó faj. Földünk északi féltekéjén Ázsiától Észak-Amerikáig mindenütt megtalálható, területileg a legelterjedtebb az összes varjúféle között. 12 ismert alfaja létezik, melyek habár külalakjukban kevésbé eltérőek egymástól, a korszerű genetikai kutatások kimutatták, hogy jelentős genetikai különbségek vannak a különböző populációk között.
A közönséges holló a vastagcsőrű holló (Corvus crassirostris) mellett egyike a két legnagyobb varjúfélének. A Földön valószínűleg a legnehezebb verébalakú madár és egyben a legnagyobb termetű énekesmadár is. A felnőtt madár hossza 56 és 70 centiméter körüli, testtömege 0,7 – 1,63 kilogrammig terjed. Élettartamuk tipikusan 10-től 15 évig terjed a szabadban, habár már érkeztek jelentések 40 év feletti példányokról is. (A szóbeszéd szerint a hollók akár 100 évig is élhetnek, bár ezt eddig bizonyítani nem sikerült.) A fiatal madarak csapatokba verődhetnek, de a párválasztás után – ami egy életre szól – a párok közösen védik a területüket.

Kérdések:
Mi a holló latin neve?
A holló milyen taxonómiai osztályba tartozik?
Hogy hívják latinul a verébalakúakat?
A holló melyik féltekén él?
Hány alfaja van a hollónak?
Melyik a két legnagyobb varjúféle?
Mi a legnagyobb énekesmadár a Földön?
Milyen hosszú egy felnőtt holló?
Mennyire nehéz egy kifejlett holló?
Hány évig él egy holló, ha nem fogságban él?
Létezik 40 éves holló?
A hollók monogámok?
Miért holló volt Mátyás király címerén?
Mekkora egy holló, amikor kikel a tojásból?
Mekkora csapatokba verődnek a fiatal hollók?
Milyen hangot ad a holló?
Milyen idős korukban választanak párt a hollók?
Hány faj tartozik a verébalakúak rendjébe?
qgen: title: Holló context: A közönséges holló több ezer éve él együtt az emberrel. Olyannyira alkalmazkodtak, hogy számos területen mint kártevőt tartják nyilván őket. Alkalmazkodásának sikerességét mindenevő életmódjának köszönheti. A természetben a legfőbb táplálékukat a gabonamagvak, bogyók, gyümölcsök és apró állatok jelentik, de hihetetlenül ügyesnek bizonyultak egyéb opportunista táplálékszerzési módokban is. Minden alkalmat megragadnak a táplálék megszerzésére, legyen az akár döglött állat, rovar vagy konyhai hulladék.
A holló az egyik legintelligensebb madár a Földön, legalábbis erre enged következtetni igen figyelemre méltó problémamegoldó képessége és agyának madarak közt egyedülálló mérete. Évszázadok óta témája a különböző mítoszoknak, a népi folklórnak, a művészetnek és az irodalomnak. Sok országban, többek között a skandináv államokban, Írországban, Walesben, Bhutánban – ahol a holló az ország hivatalos madara – és Észak-Amerika északnyugati partján a közönséges holló mitikus figuraként volt jelen vagy akár istenként tisztelték (például Hugin és Munin).

Kérdések:
A holló és az ember mióta élnek együtt?
Mit eszik a holló?
A hollók fogyasztanak rovarokat?
A hollót miért tartják számon az egyik legintelligensebb madárként?
A holló jó problémamegoldó?
A holló melyik országnak a hivatalos madara?
Melyik kultúra istene Hugin és Munin?
A holló agya a testének hány százalékát teszi ki?
A holló milyen szerepet játszik az ír mitológában?
qgen: title: Holló context: A magyar holló szó ősi hangutánzó szó, amelyhez hasonlóan hangzik a madár neve néhány más finnugor nyelven is: manysi nyelven kolah, hanti nyelven kolak, szamojéd nyelven pedig hulli.
Bár a holló név leggyakrabban a közönséges hollót jelöli, a következő hat varjúfélét is hollónak nevezik: hawaii holló (Corvus hawaiiensis), fehérnyakú holló (Corvus cryptoleucus), barnanyakú holló (Corvus ruficollis), csutakfarkú holló (Corvus rhipidurus), örvös holló (Corvus albicollis) és vastagcsőrű holló (Corvus crassirostris).
A közönséges holló tudományos nevében a latin Corvus és a görög koraksz (latinosan corax) szavak, a madár latin és görög neve találhatók.

Kérdések:
Mi a holló szó eredete?
Hogy mondják manysi nyelven azt, hogy holló?
A szamojéd nyelv finnugor?
Melyik varjúféléket hívják hollónak?
Hogy hívják az örvös hollót latinul?
Létezik olyan, hogy csutakfarkú holló?
Hol él a csutakfarkú holló?
Hol beszélik a manysit?
Honnan ered a latin koraksz szó?
qgen: title: Holló context: A felnőtt madár hossza 56 és 70 centiméter körüli, szárnyfesztávolsága 115-130 centiméter, testtömege 0,7 – 1,63 kilogrammig terjedhet, amellyel az egyik legsúlyosabb verébalakúnak számít. A hűvösebb éghajlati területeken, mint például a Himalájában vagy Grönlandon élő madarak általában nagyobb testűek, és nagyobb a csőrük is, mint melegebb égövi társaiké. Csőre nagy és enyhén ívelt, farktollai hosszúak és fokozatosak, tollazata kékesen fénylő fekete, szivárványhártyája sötétbarna. A fiatalabb egyedek életkoráról a kékesszürke íriszük mellett az idősekénél picit fakóbb tollazatuk árulkodik.
A holló nem csak nagyobb méretében különbözik rokonaitól, a varjaktól: csőre nagyobb és vaskosabb, farka ék alakúan kerekített, és jól megfigyelhető a torkán a bozontos, szakállszerű tollazat. Röpte erőteljes, egyenes vonalú. Gyakran kering a magasban. Párválasztás idején művészi mutatványokat végez. A földön kimért lépésekkel jár. Rendkívül éber, tanulékony madár. A faj egyedeinek hangja jól megkülönböztethető más varjakétól: ismétlődő, mély „klong, klong”, néha „krúg, krúg”.

Kérdések:
Mekkora egy holló szárnyfesztávolsága?
A hidegebb vagy a melegebb éghajlaton élő hollók nagyobbak?
A hollók csőre milyen?
Milyen színű egy holló?
Milyen színű a felnőtt hollók szeme?
A fiatal hollók miben különböznek a felnőttektől?
Miben különbözik a holló a varjútól?
A hollók szoktak keringeni?
Milyen lépésekkel járnak a hollók?
Milyen hangot ad a holló?
A hollók mikor végeznek mutatványokat repülés közben?
Hogyan repül a holló?
Miért nem barna a fiatal hollók szeme?
Miért szoktak a hollók keringeni?
Hogy utánozzák az angolok a holló hangját?
Melyik hollófajta él Grünlandon?
Melyik időszakban választanak párt a hollók?
qgen: title: Holló context: A hollók igen különböző éghajlati viszonyok között is megélnek. A Corvus nem tagjai közül a közönséges holló (C. c. corax) a legszélesebb körben előforduló alfaj. Az északi sarkkörtől Észak-Amerikán és Eurázsián át Észak-Afrikáig (beleértve a csendes-óceáni szigeteket is) mindenütt elterjedt. A Brit-szigeteken Skóciában, Észak-Angliában és Írország nyugati részén közönségesnek számít. Tibet 5000 méteres magasságaiban, sőt, még a Mount Everest 6350 méteres vidékein is találkozhatunk vele.
Az Északi-sark közelében élő hollókat kivéve ezek a madarak állandó lakói a költőterületüknek. Feröeren a pettyes színvariáns is megjelent a tisztán fekete madarak mellett (Corvus corax varius morpha leucophaeus), de ez a változat a 20. század közepére gyakorlatilag eltűnt. Eltűnésének oka valószínűleg épp a szokatlan tollazatának köszönhető, ugyanis a gyűjtők előszeretettel keresték ezeket a madarakat.

Kérdések:
Melyik hollófaj fordul elő leggyakrabban?
Hol él a közönséges holló?
A Mount Everesten élnek hollók?
Melyik hollófaj halt ki a Feröer-szigeteken?
Miért halt ki a pettyes holló a Feröer-szigeteken?
A déli féltekén miért nem élnek hollók?
Hol van Feröer?
qgen: title: Holló context: A legtöbb holló költőhelyéül leginkább az olyan erdős-fás területeket részesíti előnyben, melyek mellett kiterjedt és táplálékban gazdag sík terület húzódik, de nem veti meg a tengerpartokat sem. Az olyan sűrűn lakott területeken, mint például Kalifornia, a bőséges táplálékellátásnak köszönhetően a hollók egyedszáma rohamosan növekedni kezdett.
Hosszabb hanyatlás után az utóbbi években Magyarországon is növekedni kezdett a számuk. Baranyában például 1987-ben kettő, 2007-ben viszont már 43 pár költött, és ennek eredményeképp 128 fióka repült ki a fészkekből.

Kérdések:
Létezik olyan, hogy egy holló a tengerpartra fészkel?
Miért növekszik a hollók száma olyan területeken, ahol sűrűn laknak az emberek?
Hány hollópár volt Baranyában 1987-ben?
Hány hollófióka kelt ki 2007-ben Baranyában?
Magyarországon növekszik a hollók száma?
Hogyan számolják a hollópárokat egy adott területen?
Hány holló él Kaliforniában jelenleg?
A táplálékmennyiség növekedése miatt nő a hollók száma Magyarországon is?
Mi Baranya megyeszékhelye?
2017-ben hány hollófióka repült ki a baranyai fészkekből?
qgen: title: Holló context: A Holló csillagkép nevét a görög mitológia értelmezésben Apollón hollója után kapta, akit az isten elküldött, hogy hozzon vizet a serlegébe. A holló azonban meglátta egy fügefa éretlen gyümölcsét, s hogy enni tudjon, megvárta, míg megérik a füge , csak azután teljesítette a megbízatást. Víz helyett egy vízi kígyóval tért vissza a karmai közt. Apollónnak azt hazudta, hogy a kígyó miatt nem tudott vizet hozni. Az isten annyira feldühödött a hazugságon, hogy a hollót is, a kígyót is és a serleget is az égre dobta.
Az északi félteke történelmében a holló mindig is a mítoszok, legendák tárgyát képezte.
Mint dögevők, a kivégzések, csaták, háborúk után az emberi tetemeket is csapatostul lepték el, így nem csoda, hogy jelenlétét sokáig baljós jelnek vélték, a halál madarának tartották. A régi kor emberei kapcsolatot láttak a hollók és a szellemek között. Svédországban és Németországban sokáig úgy tartották, hogy a hollók nem mások, mint meggyilkolt emberek szellemei, illetve elkárhozott lelkek.

Kérdések:
Miről kapta a nevét a Holló csillagkép?
Mi történt Apollón hollójával a görög mitológia szerint?
A görög mítosz szerint mit csinált Apollón akkor, amikor rájött, hogy a hollója hazudott?
Miért tartották a hollót a halál madarának?
Melyik országokban gondolták azt, hogy a hollók meggyilkolt emberek szellemei?
Hány csillagból áll a Holló csillagkép?
Mennyi időbe telik, mire megérik egy füge?
qgen: title: Hollókeselyű context: A ma is élő hét újvilági keselyűféle egyike. Előfordulási területe az Amerikai Egyesült Államok délkeleti részétől egészen Chile középső részéig, illetve Uruguayig tart – ez a terület kisebb, mint rokonáé, a pulykakeselyűé (Cathartes aura), ami egyaránt költ Kanadában és Dél-Amerika déli csücskén, a Tűzföldön is. Megjelenése és angol neve (black vulture) ellenére nem közeli rokona sem a barátkeselyűnek (Aegypius monachus) (angolul: Eurasian black vulture), sem bármily más óvilági keselyűformának (Aegypiinae), lévén az óvilági alcsalád a vágómadárfélék (Accipitridae) családjába tartozik. Főleg a nyíltabb területeket kedveli, mint például az olyan füves pusztákat, amelyeket ritkább erdők és bozótosok tarkítanak. Szárnyának fesztávolsága valamivel kevesebb, mint 150 centiméter. Bár meglehetősen nagytestű madár, a többi újvilági keselyűnél kisebb. Tollazata teljesen fekete. A feje és nyaka teljesen csupasz, szürke. Csőre rövid, de kampós.

Kérdések:
Hol él a hollókeselyű?
Mi a pulykakeselyű latin neve?
Hol költ a pulykakeselyű?
Hogy hívják angolul a hollókeselyűt?
Hogy mondják latinul a barátkeselyűt?
A hollókeselyű és a pulykakeselyű rokonok?
Hány újvilági keselyűféle él jelenleg?
Milyen helyeken szeret tartózkodni a hollókeselyű?
Mekkora a hollókeselyű szárnyfesztávolsága?
Melyik a legkisebb újvilági keselyű?
A hollókeselyű milyen színű?
A hollókeselyűnek milyen színű a feje?
Mi különbözteti meg az óvilági és az újvilági keselyűket?
Milyen államok vannak az Egyesült Államok délkeleti részénél?
Melyik országban van Tűzföld?
Melyik a legnagyobb újvilági keselyű?
Vannak olyan úvilági keselyűk, amelyek jelenleg Európában is élnek?
Melyik a legnagyobb madárfaj a világon?
qgen: title: Hollókeselyű context: A család többi tagjához hasonlóan elsődlegesen dögevő, azaz az elpusztult állatok tetemeivel táplálkozik. Emellett eszik tojásokat és zsákmányol újszülött állatokat is. Emberi lakóhelyek környékén étrendjét a szeméttelepeken egészíti ki. Táplálékkereséskor főképp éles látására hagyatkozik vagy más, jobb szaglású keselyűket követ. Mivel nincs alsó gégefője (syrinx), alig ad hangot, az is főképp sziszegés vagy mély torokhang. Tojásait barlangokba, odvakba, vagy ezek hiányában egyenest a talajra rakja le. Évente általában két fiókát nevel, őket visszaöklendezett táplálékkal eteti. Az USA-ban a vándormadarakról 1918-ban létrehozott szerződéssel (Migratory Bird Treaty Act of 1918) védetté nyilvánították.

Kérdések:
Mit eszik a hollókeselyű?
Mit jelent az, hogy egy állat dögevő?
A hollókeselyű eszik élő állatokat is?
A hollókeselyű melyik érzékszervére támaszkodva keres élelmet?
Miért nem igazán ad hangot a hollókeselyű?
Hova rakja a tojásait a hollókeselyű?
Hány fiókát nevel egy átlagos hollókeselyű?
Mivel eteti a fiókáit a hollókeselyű?
Mikor vált védetté a hollókeselyű az Egyesült Államokban?
Milyen dokumentummal nyilvánították védetté a hollókeselyűt az USA-ban?
Vannak olyan keselyűk, amelyeknek jobb a szaglása, mint a hollókeselyűé?
Ki kezdeményezte az 1918-as vándormadarakról szóló szerződés létrehozását az USA-ban?
Melyik keselyűk szaglása jobb, mint a hollókeselyűé?
Hány hollókeselyű él az USA-ban?
Mikor nyilvánították védetté a hollókeselyűt Kolumbiában?
Mekkora a hollókeselyű tojása?
Myilen gyakran vált párt a hollókeselyű?
Melyik országban adták ki a Migratory Bird Treaty of 1918 nevű szerződést?
qgen: title: Hollókeselyű context: Nagy térigénye miatt állatkertekben nem könnyű tartani. A Berlini Állatkertben, azonban megtalálható, hiszen az Alfred Brehm Ház mesterséges sziklafalához monumentális méretű keselyűröpdét építettek. Itt számos más keselyűfaj mellett a hollókeselyű (Coragyps atratus) is megtekinthető.
A hollókeselyű számos maja kódexben és írásban szerepel. Általában a halállal vagy ragadozó madári mivoltával társítják. A keselyű hieroglifát gyakran az emberre támadva ábrázolják. Ennek a keselyűnek, a királykeselyűtől eltérően nincsen vallási kapcsolata. Habár egyes hieroglifákon tényleg látszanak a hollókeselyű nagy, nyitott orrlyukai, melyeken keresztül a csőrön át lehet látni; más ábrázolásokon meglehet, hogy valójában királykeselyű van, de nem rajzolták a fejére a rá jellemző dudort és lefestették feketére.
Két ország postabélyegére került fel: 1990-ben Guyanában és 1994-ben Nicaraguában.

Kérdések:
Miért nehéz a hollókeselyűt állatkertben tartani?
Melyik állatkertben lehet hollókeselyűvel találkozni?
Miért van hollókeselyű a Berlini Állatkertben?
Melyik állatkertben van az Alfred Brehm Ház?
Mi a hollókeselyű latin neve?
Melyik őshonos latin-amerikai kultúra írásaiban lehet találkozni a hollókeselyűvel?
Mit szimbolizált a hollókeselyű a maja kultúrában?
Mikor nyomtatták azt a bélyeget Nicaraguában, amelyen hollókeselyű volt?
Melyik ország nyomtatott 1990-ben olyan bélyeget, ami hollókeselyűt ábrázolt?
A királykeselyűnek van köze a maja valláshoz?
Ki volt Alfred Brehm?
Mekkora a berlini állatkert keselyűröpdéje?
Melyik országban van Berlin?
Berlinben őshonos a hollókeselyű?
Guyana Dél- vagy Közép-Amerikához tartozik?
Hol éltek a maják?
qgen: title: Hongkong context: Hongkong különleges közigazgatási terület, röviden Hongkong a Kínai Népköztársaság két különleges közigazgatási területének egyike (a másik Makaó), 263 szigetből álló városállam, bár a köznyelvben gyakran egyszerű városként értelmezik. A Dél-kínai-tenger határolja.
Területe Budapest kétszeresét teszi ki, míg lakossága Magyarország népességének körülbelül kétharmada. A Föld egyik legsűrűbben lakott területe, lakóinak 93,6 százaléka kínai nemzetiségű, akiknek nagy része a szomszédos Kuangtung (Guangdong) tartományból származik.
Az első ópiumháború (1839–1842) után a Brit Birodalom fennhatósága alá került, először csak a Hongkong-sziget, majd 1860-ban a Kaulung-félsziget, és 1898-ban az Új területek is. A második világháborúban japán megszállás alá került. A háború után ismét a Brit Birodalom részét képezte, 1997-ben csatolták vissza Kínához. Az 1970-es évektől 2006-ig Hongkongban a „pozitív be nem avatkozás” elnevezésű gazdasági politikát követték. A gyarmati időszak jelentősen befolyásolta Hongkong kultúráját, amelyről gyakran állítják, hogy benne „találkozik Kelet és Nyugat”. Ugyancsak a gyarmati befolyásnak köszönhetően Hongkong oktatási rendszere egészen 2009-ig a britekét követte.

Kérdések:
Hány különleges közigazgatási területe van Kínának?
Hogy hívják Kína két különleges közigazgatási körzetét?
Hány szigetből áll Hongkong?
Hongkongot mi határolja?
Milyen államforma van Kínában?
Mekkora területen fekszik Hongkong?
Hány millió ember él Hongkongban?
Milyen nemzetiségű Hongkong lakosságának a túlnyomó többsége?
Hongkong lakóinak hány százaléka nem kínai?
Mikor zajlott az első ópiumháború?
Hongkong mikor került a britek befolyása alá?
Mikor csatolták vissza Hongkongot Kínához?
Miért csatolták vissza Hongkongot Kínához 1997-ben?
qgen: title: Hongkong context: A kínaitól eltérő, sajátos jogrendszere van – Alaptörvénynek (Basic Law) nevezett alkotmánnyal –, saját pénzneme és bevándorlási törvényei, továbbá saját közúti forgalmi szabályai (továbbra is a bal oldalon vezetnek). Csak a honvédelmi és diplomáciai ügyekben kötődik szorosan a Kínai Népköztársasághoz.
Egyike a világ vezető kereskedelmi és gazdasági központjainak, kapitalista gazdasági rendszerrel. A hongkongi dollár 2010-ben a világ 8. legtöbbet kereskedett devizája volt. Az egy főre jutó jövedelem tekintetében Hongkong a világ élvonalába tartozik.
Híres többek között filmművészetéről, a harcművészetekről, a kantopop zenéről, a kínai és nyugati elemeket változatosan ötvöző konyhájáról és felhőkarcolóiról.

Kérdések:
Mennyiben őrizte meg korábbi függetlenségét Hongkong Kínával szemben?
Milyen területeken kötődik ma Hongkong Kínához?
Hongkongban kommunizmus van?
Mi Hongkong pénzneme?
Hongkong gazdag város?
Miről híres Hongkong?
Mi jellemzi a kantopop zenét?
Hongkongban a jobb vagy a bal oldalon vezetnek?
qgen: title: Hongkong context: A Hongkong név a kantoni nyelvű, „illatos kikötő” jelentésű 香港 (hőng kóng (hoeng gong)) szóösszetétel megközelítő ejtésének fonetikus átírásából származik. 1842 előtt a név a mai Ápléjcau (Aap lei zau)-öbölre utalt, ami az Ápléjcau (Aap lei zau)-sziget és a Hongkong-sziget déli része között található. Ez volt az első helyszínek egyike, ahol az angol hajósok helybéli halászokkal találkoztak. Az öböl illatos elnevezésének egyik oka lehetett például, hogy itt torkollik a tengerbe az édesvizű Gyöngy-folyó, de elképzelhető, hogy a kikötő menti gyárak exportra várakozó tömjénszállítmányai miatt kapta a nevét. Az 1842-ben megkötött nankingi szerződés volt az első hivatalos dokumentum, ahol a Hongkong név már az egész szigetet jelölte.

Kérdések:
Hongkong honnan kapta a nevét?
Mi a jelentése a hongkong szónak?
Miért hívják "illatos kikötőnek" Hongkongot?
Hol folyik a tengerbe a Gyöngy-folyó?
Mikor kötötték meg a nankingi szerződést?
Kik kötötték meg a nankingi szerződést?
Mit tartalmazott az 1842-ben megkötött nankingi szerződés?
qgen: title: Hongkong context: 1839-ben, miután a Csing-dinasztia betiltotta az ópiumimportot, kirobbant az ópiumháború. A britek 1841. január 20-án elfoglalták Hongkong-szigetet, melyet először a Charles Elliot kapitány és Csisan (Qishan) kormányzó között létrejött fegyverszüneti egyezmény alapján a britek fennhatósága alá helyeztek volna. Az egyezményt hivatalosan sosem ratifikálták, a két kormány magas rangú tisztviselőinek vitája miatt. Hongkong hivatalosan 1842. augusztus 29-én, a nankingi szerződés alapján került a Brit Birodalomhoz. A britek Victoria alapításával a következő évben koronagyarmatot hoztak létre. A brit uralom kezdetekor Hongkong-szigeten 7450 kínai élt, 1870-re Hongkong-sziget és Kaulung (Kowloon) lakossága 115 000 kínai lakosra duzzadt, a városban ekkor 8754 európai élt.

Kérdések:
Mikor robbant ki az ópiumháború?
Mi volt az oka az 1839-es ópiumháború kirobbanásának?
Kik foglalták el Hongkong-szigetet 1841. január 20-án?
A britek mikor foglalták el Hongkong-szigetet?
Hongkong mikor lett hivatalosan is a Brit Birodalom része?
Mit tartalmazott az 1842-es nankingi szerződés?
Hány kínai élt Hongkong-szigeten 1842-ben?
Hány európai lakott Hongkongban 1870-ben?
1870-ben Hongkongban a lakosság hány százaléka volt európai származású?
qgen: title: Hongkong context: Miután Kína a második ópiumháborút is elveszítette, a Kaulung (Kowloon)-félsziget és a Kővágók-sziget (昂船洲, Ngongszjűn cau (Ngongsyun zau)) is brit fennhatóság alá került.1894-ben a Kínában dúló bubópestis-járvány elérte Hongkongot is, több mint 50 000 ember halálát okozva.1898-ban a Brit Birodalom 99 évre bérbe vette Lantau szigetét, illetve a tőle északra lévő kisebb szigeteket (Új területek). A 20. század elején Hongkong szabadkikötő volt, a Brit Birodalom entrepôt (vámszabad) kikötője. Az itt élő külföldiek főképp a Victoria-hegy környékén laktak, a kínai lakosok nemigen érintkeztek velük.

Kérdések:
Megnyerte Kína az első ópiumháborút?
Kína veszített a második ópiumháborúban?
Kína ki ellen vívta az első és második ópiumháborút?
Mikor került brit fennhatóság alá a Kaulung-félsziget?
Melyik században volt bubópestis-járvány Kínában?
Mikor érte el Hongkongot a kínai bubópestis-járvány?
Hány ember halt meg  Hongkongban bubópestisben a 19. század végén?
Hány évre bérelték ki a britek Lantau szigetét 1898-ban?
Mit nevezünk szabadkikötőnek?
Miért nem érintkeztek a Hongkongban lakó kínaiak a szintén ott élő külföldiekkel?
qgen: title: Hongkong context: 1949 után a pekingi kormánynak katonai szempontból aligha jelentett volna nehézséget a brit gyarmat megszállása, ám ezt mégsem hajtották végre. Ezt a döntést az is befolyásolta, hogy Anglia – tekintettel elsősorban Hongkongra és kínai gazdasági érdekeltségeire – 1950. január 5–6-án megvonta elismerését a Tajvanra menekült „nemzetiektől”, és jegyzékben erősítette meg már korábban is kifejezett szándékát az új hatalom elismerésére.
Az 1950-es években Hongkong gyors ipari fejlődésnek indult, például az exportra dolgozó textiliparának köszönhetően. A lakosság száma növekedésnek indult, a munkaerő olcsó maradt, de az életszínvonal emelkedni kezdett. 1953-ban Hongkong Szekkípméj (Sek Gip Mei) városrészének nyomornegyedében tűzvész pusztított, aminek következtében az önkormányzat elindította az lakótelep-programot. Ennek keretében épült fel a város első lakótelepe, a Szekkípméj (Sek Gip Mei)-lakótelep.

Kérdések:
A kínai kormány miért nem kergette ki a briteket Hongkongból a II. világháború után?
Minek köszönhető Hongkong ipari fejlődése az 1950-es években?
Mikor égett le Hongkong Szekkípméj városrészének nyomornegyede?
Hogy hívják Hongkong első lakótelepét?
Mi épült Hongkong Szekkípméj városrészének nyomornegyede helyén?
qgen: title: Hongkong context: A kereskedelem fejlődéséhez jelentősen hozzájárult, hogy a Hongkonghoz igen közel található Sencsen (Shenzhen) Különleges Gazdasági Övezet lett, Hongkong pedig a külföldi befektetések fő forrásává vált Kínában. Az 1980-as évek végére a gyáripar Hongkongban hanyatlásnak indult, jórészt a dél-kínai gyárak fejlődésének köszönhetően. Növekedésnek indult azonban a szolgáltatóipar, ami beolvasztotta a bezáró gyárak munkásait.1983-ban az Egyesült Királyság Hongkong státuszát koronagyarmatról „függő területre” változtatta és tárgyalásokat indított Kínával az Új területek lejáró kölcsönszerződése miatt. 1984-ben aláírták egy egyezményt, mely Hongkong Kínához való visszacsatolásának dátumául 1997-et jelölte meg. 1990-ben ratifikálták a hongkongi alaptörvényt, mely a visszacsatolás után volt hivatott biztosítani a város számára a „különleges közigazgatási terület” státuszával járó autonómiát.

Kérdések:
Minek köszönhető, hogy Hongkongban fejlődésnek indult a kereskedelem?
Miért vált Hongkong a külföldi befektetések fő forrásává Kínában?
A gyáripar mikor indult hanyatlásnak Hongkongban?
Milyen hatással volt a dél-kínai gyárak fejlődése Hongkongra?
Miért csökkent a gyáripar jelentősége Hongkongban az 1980-as évek második felében?
A gyáripar hanyatlása miatt felszabaduló munkaerő hova csatornázódott be Hongkongban az 1980-as években?
Hol találtak állást maguknak az 1980-as években a Hongkongban munka nélkül maradt gyári dolgozók?
Mikor írták alá az egyezményt Hongkong Kínához való visszacsatolásáról?
Mikor csatolták vissza Kínához Hongkongot?
Mikor ratifikálták a hongkongi alaptörvényt?
Mit tartalmazott az 1990-es hongkongi alaptörvény?
qgen: title: Hongkong context: A Hongkong kormányzójává Peking által 1997-ben kinevezett Tung Kin-vá (Dung Gin-waa) – miután Hu Csin-tao (Hu Jintao) kínai pártfőtitkár-államfő számos vezetési hibájáért nyilvánosan elmarasztalta – 2005-ben lemondott. Utóda kétéves mandátummal Donald Tsang lett, akit 2007 márciusában öt évre újraválasztottak; a második terminusát július 1-jén kezdte. 2007 novemberében a Peking támogatását élvező Demokratikus Szövetség egy jobb Hongkongért nyerte a helyhatósági választásokat, összesen 115 mandátumot szerezve a 364 képviselőtestületi pozícióból.2009-ben Hongkongban rendezték meg az ötödik Kelet-ázsiai játékokat, ami a város történelmének első és legnagyobb nemzetközi sportrendezvénye volt.2012-ben a választásokat Lőng Can-jing (Leung Zan-jing) nyerte, aki július 1-től vette át a kormányzói széket Tsangtól. 2017-ben Carrie Lam lett a főminiszter, ő az első nő ezen a poszton.

Kérdések:
Ki nevezte ki Tung Kin-vát Hongkong kormányzójává?
Mikor lett Hongkong kormányzója Tung Kin-vá?
Mikor mondott le a hongkongi kormányzóságról  Tung Kin-vá?
Ki volt a kínai pártfőtitkár az ezredfordulón?
Miért mondott le 2005-ben Hongkong kormányzói posztjáról Tung Kin-vá?
Ki lett Tung Kin-vá utóda Hongkong kormányzói székében?
Ki nyerte a 2007 novemberében tartott hongkongi helyhatósági választásokat?
Hány mandátumot szerzett a 2007-es hongkongi helyhatósági választásokon a Demokratikus Szövetség?
Milyen nagy nemzetközi sporteseményt tartottak 2009-ben Hongkongban?
Mikor tartottak először Hongkongban nagy nemzetközi sportrendezvényt?
Ki lett Donald Tsang utódja Hongkong kormányzói székében?
Ki volt az első női főminiszter Hongkongban?
qgen: title: Hongkong context: Hongkongban 2000 óta nincsenek helyi önkormányzatok, amikor megszüntették a két települési önkormányzatot, és nincsenek formálisan meghatározott települések sem. Hongkong igazgatási tekintetben 18 kerületre oszlik, ezek mindegyikében kerületi tanács működik, melynek tanácsadó hatásköre van olyan helyi ügyekben, mint a közintézmények, közösségi programok, kulturális tevékenységek vagy a környezet fejlesztése.
A kerületi tanácsoknak összesen 534 tagja van, akik közül 405-öt választanak. A többi tagot a kormányzó nevezi ki, illetve hivatalból tag a vidéki bizottságok 27 vezetője. A kormányzati politikát és terveket a Belügyminisztérium a kerületi tanácsokon keresztül teszi közzé.

Kérdések:
Mikor szüntették meg a helyi önkormányzatokat Hongkongban?
Miért nincsenek helyi önkormányzatok Hongkongban?
Miért nincsenek formálisan meghatározott települések Hongkongban?
Hongkongnak hány közigazgatási területe van?
=2. Hány közigazgatási területre van felosztva Hongkong?
Milyen feladatai vannak a kerületi tanácsoknak Hongkongban?
Hány tagja van a hongkongi kerületi tanácsoknak?
Hongkongban a kerületi tanácsok tagjainak hány százalékát választják?
Hongkongban a kerületi tanács 534 tagja közül hányat delegál a kormányzó?
qgen: title: Hongkong context: Hongkong szociális támogatási rendszeréért a Közjóléti Minisztérium (Social Welfare Department) felelős. Nyugdíjra minden 65 év feletti személy jogosult, a 65–69 év közöttiek 2006-ban havi 625 HKD-t kaptak, míg a 70 év fölöttiek 705 HKD-t. A juttatás feltétele, hogy a kérelem benyújtását megelőzően hét évet Hongkongban kell laknia a kérelmezőnek. A 18 és 65 év közötti munkavállalók keresetük 5%-át kötelesek nyugdíjalapba fizetni, az összeg minimum 30%-ának hongkongi dollárban kell lennie. A munkáltató ugyancsak 5%-ot köteles befizetni. A kötelező nyugdíjhozzájáruláson túl lehetőség van önkéntes nyugdíjhozzájárulás (ORSO: Occupational Retirement Schemes Ordinance) fizetésére is, ezt a munkáltató biztosíthatja bizonyos feltételek mellett. A munkáltatón ezen felül a munkavállaló nyugdíjba vonulásakor, munkaviszonyának felmondásakor vagy halála esetén bizonyos összeget köteles fizetni, melynek feltétele a legalább ötéves munkaviszony.

Kérdések:
Hongkongban melyik állami szervezet felel a szociális támogatásokért?
Kik jogosultak nyugdíjra Hongkongban?
Hány év a nyugdíjkorhatár Hongkongban?
2006-ban mennyi nyugdíjra volt jogosult Hongkongban egy 68 éves ember?
Mennyivel több nyugdíjat kaptak Hongkongban 2006-ban a 70 év fölöttiek, mint a 70 év alattiak?
Hongkongban a nyugdíjat a korábbi kereset alapján állapítják meg?
Mi alapján állapítják meg a nyugdíjat Hongkongban?
Hongkongban a dolgozóknak a fizetésük mekkora részét kell a nyugdíjalapba befizetniük?
Hány nyugdíjas él Hongkongban?
Mi Hongkong hivatalos pénzneme?
Hogyan rövidítjük a hongkongi dollárt?
Minek a rövidítése a HKD?
qgen: title: Hongkong context: Az Emporis adatbázisa szerint Hongkongban 1381 felhőkarcoló található, ezzel a legelső a világranglistán. A sűrűn lakottság és a magas épületek kiemelkedő száma annak tulajdonítható, hogy kevés a beépíthető terület, mivel a meredek hegyek átlagosan 1,3 km-re vannak a vízparttól. A beépített terület nagy részét a tengertől nyerték vissza.
Ennek eredményeképp csak néhány régi épület maradt meg a belvárosban, a legtöbb épület modern stílusú. A 484 méter magas International Commerce Centre (Nemzetközi Kereskedelmi Központ) Hongkong legmagasabb, és egyben a világ 5. legmagasabb épülete. A város legmagasabb épületei közé tartozik még az International Finance Centre, a Central Plaza, a HSBC központi épülete, és a Bank of China Tower. Hongkongban nem csak a felhőkarcolók száma ennyire magas, de a 35–100 méter közötti (vagy 12–39 emeletes) toronyházak száma is, több mint 6500 ilyen található a városban. A 35 méternél alacsonyabb emeletes épületek száma mindösszesen 190.

Kérdések:
Hány felhőkarcoló van Hongkongban?
Mit nevezünk felhőkarcolónak?
Milyen magas egy felhőkarcoló?
Melyik városban van a legtöbb felhőkarcoló a világon?
Mi az oka annak, hogy Hongkongban olyan sok felhőkarcoló épült?
Milyen építészeti stílus jellemzi Hongkongot?
Melyik Hongkong legmagasabb felhőkarcolója?
Hongkong legmagasabb felhőkarcolója hány méteres?
A hongkongi International Commerce Centre hányadik legmagasabb épület a világon?
Hol van a világ legmagasabb épülete?
Melyik a világ legmagasabb épülete?
Melyek Hongkong legmagasabb épületei?
Hány méter magas a hongkongi Bank of China Tower?
Mit nevezünk toronyháznak?
Hongkongban hány toronyház van?
Vannak Hongkongban alacsony épületek?
Hány 35 méternél kisebb épület van Hongkongban?
qgen: title: Hongkong context: A hongkongi filmgyártás leghíresebb alkotásai a harcművészeti filmek, illetve az 1980-as években megjelent gengszterfilmek. Már az 1920-as években is forgattak Hongkongban úgynevezett vu-hsziákat (wuxiákat), azaz kardjátékra épülő filmeket, az 1930-as évek végén pedig a klasszikus harcművészeti filmek is megjelentek, melyekből a hongkongi filmművészet aranykorában akár 140-150-et is forgattak egy évben. A hongkongi harcművészeti filmek nemzetközi hírnevét Bruce Lee alapozta meg, neki köszönhetően a hollywoodi filmgyártás is felfigyelt a műfajra és saját szájízére alakította, saját sztárokkal (mint például Chuck Norris).
A 2000-es években több olyan hollywoodi színvonalú film is készült itt, ami nemzetközi elismerést is szerzett, például az Oscar-díjas Tigris és sárkány, a Csungking expressz, a Hollywood által is feldolgozott Szigorúan piszkos ügyek, vagy az 1980-as évek egyik legjobb hongkongi filmjének tartott A bérgyilkos.

Kérdések:
Miről híres a hongkongi filmművészet?
Milyen műfajokban alkotott maradandót a hongkongi filmipar?
Mi az a wuxia?
Hongkongban mikor jelentek meg a klasszikus harcművészeti filmek?
Mi jellemzi a klasszikus hongkongi harcművészeti filmeket?
Mikor volt a hongkongi filmművészet aranykora?
Hány harcművészeti filmet forgattak a hongkongi filmművészet aranykorában?
Melyik színész tette híressé a hongkongi harcművészeti filmeket?
=7. Ki tette híressé a hongkongi harcművészeti filmeket?
Hány filmet forgatott már Bruce Lee?
A 2000-es években milyen filmeket forgattak Hongkongban, ami nemzetközi elismeréseket szerzett?
Milyen Oscar-díjat kapott a Tigris és sárkány?
Mikor kapott Oscar-díjat a Tigris és sárkány?
Mikor készült A bérgyilkos című hongkongi film?
Miről szól a Csungking expressz című film?
qgen: title: Hongkong context: A hongkongi filmművészet legismertebb alakjai közé tartozik Bruce Lee, Jackie Chan, Sammo Hung, Yuen Biao, Jet Li, Chow Yun-fat, Donnie Yen, Wong Kar-wai, Stephen Chow, Michelle Yeoh és Maggie Cheung, de John Woo és Tsui Hark rendezők, valamint Jűn Vó-pheng (Yuen Woo-ping) ismert akciókoreográfus is itt kezdték pályafutásukat.
A hongkongi filmipar legjelentősebb alakjainak kézlenyomatát az Avenue of Stars őrzi, itt áll Bruce Lee szobra is. A legjelentősebb filmművészeti díjátadók a Hong Kong Film Awards és a Hong Kong Film Critics Society Awards.

Kérdések:
Kik a hongkongi filmipar legismertebb szereplői?
Ki az a Wong Kar-wai?
Milyen filmeket készített Wong Kar-wai?
Mivel foglalkozik Yuen Woo-ping?
Hol lehet megtekinteni a hongkongi filmipar csillagainak kézlenyomatát?
Kinek állítottak szobrot a hongkongi Avenue of Stars-on?
Milyen jelentős filmművészeti díjakat osztanak ki Hongkongban?
qgen: title: Hongkong context: Hongkong a Hong Kong, China név alatt, a Kínai Népköztársaságtól függetlenül vesz részt az olimpiai játékokon és egyéb nemzetközi sportrendezvényeken.
Hongkong első sportklubját 1849-ben hozták létre, Victoria Recreation Club néven, és főképp vízisportokat kínált, mint például az evezés. Az angol befolyásnak köszönhetően az egyik legnépszerűbb sport a labdarúgás, 1910-ben alakult meg az első hivatalos focicsapat, a South China Athletic Club. A lóverseny szintén régi hagyomány Hongkongban, a Hong Kong Jockey Club 1884-ben alakult és két lóversenypályát is üzemeltet.
A város nemzetközi sporteseményeket is szervez, a Hong Kong Sevens például a nemzetközi IRB Sevens World Series rögbibajnokság egyik állomása, de minden évben szerveznek maratont is.
Hongkong a kínai harcművészetek egyik fontos központja, Bruce Lee hírnevének köszönhetően sokan látogatnak ide tanulni, de a helyiek is szívesen gyakorolják testedzés illetve egészségmegőrzés gyanánt. Az egyik legnépszerűbb, és a szabadban, ingyen is gyakorolható harcművészetek egyike a tajcsicsuan, amit reggelente sokan gyakorolnak a város parkjaiban és terein.

Kérdések:
Hongkong sportolói kínai színekben indulnak az olimpián?
Mikor hozták létre Hongkong első sportklubját?
Hogy hívják Hongkong első sportklubját?
Milyen sportokat lehetett űzni a hongkongi Victoria Recreation Clubban?
Miért népszerű Hongkongban a foci?
Mikor alakult meg Hongkong első focicsapata?
Ma is működik még Hongkongban a Victoria Recreation Club?
Mi volt a neve Hongkong elsőként megalapított focicsapatának?
Népszerűek a lóversenyek Hongkongban?
Hongkongban hány lóversenypálya van?
Miért vált Hongkong a kínai harcművészetek egyik fontos központjává?
Milyen sportot űznek sokan reggelente Hongkong parkjaiban?
A tajcsicsuan drága sport?
qgen: title: Horthy Miklós (kormányzó) context: A család őse, Horthy István 1635-ben kapott nemesi oklevelet II. Ferdinánd királytól. Az ekkor már Északkelet-Magyarországon élő, székely eredetű család nevéről azonban már jóval korábban, a 16. század végén említést tesznek Debrecen város jegyzőkönyvei. Szerepük azonban nem lehetett jelentős, mivel nevükön kívül más adatot nem jegyeztek fel róluk. A nemesítésre Kolozs vármegyében került sor 1657. június 21-én.
Miklós apja, Horthy István (1830–1904), a magyar főrendiház tagja, egy 1500 holdas birtok tulajdonosa, igen szigorú ember volt – még saját gyermekeivel is. 1857-ben kötött házasságot dévaványai Halassy Paulával (1839–1895). Apai nagyszülei nagybányai Horthy István (1795–1857), Szabolcs vármegye táblabírája, földbirtokos, és bizáki Puky Amália (1805–1839) asszony voltak. Anyai nagyszülei dévaványai Halassy József (1810-1860), földbirtokos, és Gärber Erzsébet színésznő (1806–1882) voltak.

Kérdések:
Mikor kapott a Horthy család nemesi oklevelet II. Ferdinánd királytól?
Horthy Miklós székely eredetű?
=2. Horthy Miklós székely származású?
Jelentős volt Horthy Miklós családjának a szerepe a 16. században?
Honnan tudjuk, hogy Horthy Miklós családja nem játszott jelentős szerepet a 16. században?
Hol került sor Horthy Miklós családjának a nemesítésére?
Hány évet élt Horthy Miklós édesapja?
Hány évet élt Horthy Miklós?
Hány testvére volt Horthy Miklósnak?
Honnan származott Horthy Miklós édesanyja?
Hány éves volt Horthy Miklós édesanyja, amikor hozzáment Horthy Miklós édesapjához?
Mi volt Horthy Miklós anyai nagyanyjának a foglalkozása?
Találkozhatott-e Horthy Miklós anyai nagyapjával?
qgen: title: Horthy Miklós (kormányzó) context: Horthy István és Halassy Paula frigyéből kilenc gyermek született: István, Zoltán, Béla (16 éves korában elhunyt), Paula, Erzsébet, Szabolcs, Jenő (aki kétéves korában elhunyt) és Jenő (1877–1954). Horthy fivérei közül István (1858–1937) lovassági tábornokként szolgált az első világháború során és számos magas kitüntetést kapott. Miklóshoz hasonlóan ő is a Mária Terézia-rend birtokosa volt. Az ellenforradalom idején Székesfehérvárott szolgált, és támogatta öccse törekvéseit, visszavonulásától haláláig pedig Jász-Nagykun-Szolnok vármegye törvényhatóságának képviselője volt. Horthy Miklóst 1868. július 10-én a kálvinista felekezet szerint keresztelték meg Kenderesen; két keresztapja, bizaki Puky Miklós (1806–1887), Heves vármegye első alispánja és dévaványai Halassy Gáspár másodalispánja, két keresztanyja, okolicsnói Okolicsányi Menyhértné szolnoki Jármy Ilona asszony és Losonczy Izabella kisasszony volt.

Kérdések:
Hány gyermeke született Horthy Istvánnak és Halassy Paulának?
Hány testvére volt Horthy Miklósnak?
Milyen beosztásban szolgált az első világháború során Horthy Miklós fivérei közül István?
Milyen katonai kitüntetést kapott Horthy Miklóshoz hasonlóan fivére, István?
Milyen pozíciót töltött be visszavonulásától haláláig Horthy István?
Mikor és hol keresztelték meg Horthy Miklóst?
Milyen vallás szerint keresztelték meg Horthy Miklóst?
Ki volt Horthy Miklós két keresztanyja?
Mi volt a tisztsége Horthy Miklós keresztapjának, bizaki Puky Miklósnak?
Ki keresztelte meg Horthy Miklóst?
Volt Horthy Miklósnak Jenő nevű testvére?
Született Horthy Istvánnak és Halassy Paulának Béla nevű gyermeke?
Horthy Miklós keresztény volt?
Mennyi idős volt Horthy Miklós, amikor megkeresztelték?
qgen: title: Horthy Miklós (kormányzó) context: Horthy Miklós 1901. július 22-én Aradon kötött házasságot a római katolikus jószáshelyi Purgly Magdolnával (1881–1959), jószáshelyi Purgly János (1839–1911), országgyűlési képviselő, Arad vármegye törvényhatósági bizottságának tagja, az Aradi és Csanádi Egyesült Vasutak és Takarékpénztár igazgatója, földbirtokos, és kézdivásárhelyi Vásárhelyi Ilona (1841–1896) leányával. Az egyik esküvői tanú dévaványai Halasy Pál (1846–1912), császári és királyi kamarás, tábornok, a másik, monyorói Urbán Iván (1846–1915), Arad vármegye főispánja volt. Négy gyermekük született:
Magdolna (1902–1918), fiatalon meghalt vörhenyben.
Paulette (1903–1940), előbb vitéz Fáy László földbirtokos, majd gróf Károlyi Gyula neje.
István (1904–1942), a MÁV gépgyár főmérnöke, 1940–1942 között a MÁV elnök vezérigazgatója, majd rövid ideig kormányzóhelyettes, hadirepülőgép-szerencsétlenségben halt meg Ukrajnában. Felesége Edelsheim-Gyulai Ilona (1918–2013) volt.
Miklós (1907–1993), feleségül vette Károlyi Mária Consuelo grófnőt (1905–1976).

Kérdések:
Mikor és hol kötött házasságot Horthy Miklós Purgly Magdolnával?
Milyen vallású volt Horthy Miklós felesége, jószáshelyi Purgly Magdolna?
Hogy hívták Horthy Miklós anyósát?
Hány gyermeke született Horthy Miklósnak?
Horthy Miklós egyik esküvői tanúja császári és királyi kamarás volt?
Hány éves korában halt meg Horthy Miklós gyermeke, Magdolna?
Hogy hívták Horthy Miklósnak azt a gyermekét, akinek a második férje gróf Károlyi Gyula volt?
Milyen kormányzati tisztséget töltött be Horthy Miklós fia, István?
Kit vett feleségül Horthy Miklós fia, Miklós?
Milyen betegségben halt meg Horthy Miklós lánya, Magdolna?
Purgly Jánosnak hívták Horthy Miklós apósát?
Milyen beosztásban szolgált Horthy Miklós fia, István a második világháborúban?
qgen: title: Horthy Miklós (kormányzó) context: Elemi iskolai tanulmányait magánúton végezte Kenderesen (1874–1876), majd a Debreceni Református Kollégiumban (1876–1878). Gimnáziumi tanulmányait Sopronban, a Lähne-tanintézetben (1878–1882) végezte, ahol németül oktatták. Béla bátyja a fiumei tengerészeti akadémia növendéke volt. Hadapróddá avatása előtt két hónappal, hadgyakorlat közben halálos baleset érte. A családi akarattal szembeszegülve 1882 őszén Miklós saját elhatározásból lépett bátyja helyére a fiumei tengerészeti akadémián. A 612 jelentkező közül csak 42 nyert felvételt az akadémiára, köztük Horthy is. Az akadémia szigorúságát az jellemezte a legjobban, hogy a hallgatók harmada kibukott vagy kimaradt. Az akadémia során a matrózoktól megtanult olaszul és horvátul is. Emellett németül, angolul és franciául is beszélt. 1886. október 7-én avatták az osztrák-magyar hadiflotta II. osztályú tengerész-hadapródjává.

Kérdések:
Hol végezte elemi iskolai tanulmányait Horthy Miklós 1874 és 1876 között?
Melyik debreceni iskolában folytatta elemi iskolai tanulmányait Horthy Miklós?
Melyik városban végezte gimnáziumi tanulmányait Horthy Miklós?
Melyik tengerészeti akadémia növendéke volt Horthy Miklós bátyja, Béla?
Hadgyakorlat közben halálos baleset érte Horthy Miklós bátyját, Bélát?
Hány éves korában érte hadgyakorlat közben halálos baleset Horthy Miklós bátyját, Bélát?
Szerette volna Horthy Miklós családja, hogy ő is a fiumei tengerészeti akadémia hallgatója legyen?
Hány jelentkező közül nyert Horthy Miklós felvételt a fiumei tengerészeti akadémiára?
Szigorú intézmény volt a fiumei tengerészeti akadémia?
Hány nyelven beszélt Horthy Miklós a magyaron kívül?
Melyik évben avatták Horthy Miklóst az osztrák-magyar hadiflotta II. osztályú tengerész-hadapródjává?
Hány éves korában avatták Horthy Miklóst az osztrák-magyar hadiflotta II. osztályú tengerész-hadapródjává?
Horthy Miklósnak hány testvére járt a fiumei tengerészeti akadémiára?
qgen: title: Horthy Miklós (kormányzó) context: Horthy budapesti bevonulása után nyolc nappal, 1919. november 24-én a keresztényszocialista Huszár Károly vezetésével új kormány alakult, melynek gerincét a Keresztény Nemzeti Egyesülés Pártja (KNEP) politikusai alkották, de részt vett benne például a Keresztény Földmíves Párt, továbbá a parasztdemokrata Nagyatádi Szabó István és a szociáldemokrata Peyer Károly is. E kormányt – a Tanácsköztársaság bukását követően első ízben – az antant haladéktalanul elismerte, és december 1-jén felszólították a miniszterelnököt, hogy küldje el képviselőit a békekonferenciára. Ez a konszolidáció fontos lépése volt, mivel megszűnt az ország nemzetközi helyzetének teljes bizonytalansága. A belső helyzet stabilizálásához szükséges következő két lépés a nemzetgyűlési választás és az államfő kérdésének rendezése volt.

Kérdések:
Melyik párt tagja volt Huszár Károly miniszterelnök?
Mikor vonult be Horthy Miklós Budapestre?
Melyik párt politikusai alkották Huszár Károly kormányának gerincét?
Elismerte az antant Huszár Károly kormányát?
A Tanácsköztársaság bukását követően hányadik volt Huszár Károly kormánya, amelyet az antant elismert?
Melyik párt tagja volt Nagyatádi Szabó István?
Melyik párt tagja volt Peyer Károly?
Mikor szólította fel az antant Huszár Károly miniszterelnököt, hogy küldje el képviselőit a békekonferenciára?
Részt vett a Keresztény Földmíves Párt Huszár Károly kormányában?
Részt vett a Függetlenségi Párt Huszár Károly kormányában?
Tagja volt Huszár Károly kormányának Gróf Hadik János?
Kik képviselték Magyarországot az első világháború utáni békekonferencián?
Mely országok alkották az antanthatalmakat?
Hol tartották az első világháború utáni békekonferenciát?
Mi volt 1919. decemberében Magyarországon a belső helyzet stabilizálásához szükséges további két lépés azután, hogy az antant elismerte a Huszár-kormányt?